Albion

Albion er et alternativt navn for Storbritannia. Den eldste attestasjonen av toponymet (stedsnavnet) kommer fra det greske språket. Albion brukes noen ganger poetisk og generelt for å referere til øya, men er i dag mindre vanlig enn «Britannia» i dag. Navnet på Skottland på de fleste av de keltiske språkene er relatert til Albion: Alba på skotsk-gælisk, Albain (genitiv Alban) på irsk, Nalbin på manx og Alban på walisisk og kornisk. Disse navnene ble senere latinisert som Albania og anglisert som Albany, som en gang var alternative navn for Skottland. En rekke byer i USA heter Albany, eksempelvis Albany i delstaten New York.

New Albion og Albionoria («Albion i nord») ble kortvarig foreslått som navn på Canada i løpet av den kanadiske konføderasjonen (engelsk: Canadian Confederation, fransk: Confédération canadienne).Rayburn, Alan (2001): Naming Canada: Stories about Canadian Place Names. University of Toronto Press. ISBN 978-0-8020-8293-0; s. 16.«How Canada Got Its Name: A Journey Through History» , The Travel JAR Francis Drake ga navnet New Albion til det som nå er California da han gjorde landgang der i 1579. Chapman-Curry, Ian (25. mars 2014): «The State of California or the Province of New Albion?», Vaguely Interesting Lawler, Andrew (26. september 2019): «Did Francis Drake Really Land in California?», Smithsonian Magazine

 Etymologi 

Toponymet på engelsk antas å stamme fra det greske ordet Ἀλβίων, Antikk gresk: «... ἐν τούτῳ γε μὴν νῆσοι μέγιστοι τυγχάνουσιν οὖσαι δύο, Βρεττανικαὶ λεγόμεναι, Ἀλβίων καὶ Ἰέρνη, ...», translitterasjon: «... en toutôi ge mên nêsoi megistoi tynchanousin ousai dyo, Brettanikai legomenai, Albiôn kai Iernê, ...», Aristoteles: On Sophistical Refutations. On Coming-to-be and Passing Away. On the Cosmos, 393b, s. 360–361, Loeb Classical Library No. 400, London William Heinemann LTD, Cambridge, Massachusetts University Press MCMLV latinisert som Albiōn (genitiv Albionis).

Roten *albiyo- finnes også i gallisk og galatisk albio-, «verden» og walisisk elfydd (gammel walisisk elbid, «jord, verden, land, land, distrikt»). Det kan være beslektet til andre europeiske og middelhavs-toponymer som Alpene, AlbaniaAlbion, Online Etymology Dictionary eller elveguden Alfeios fra gresk mytologi (opprinnelig betydning «hvitaktig»).«On the Banks of the Alpheios»,  Arisfioretos.com Det har to mulige etymologier: enten fra det urindoeuropeiske ordet *albʰo-, «hvit»«Reconstruction:Proto-Indo-European/albʰós», Wiktionary (jf. gammelgresk ἀλφός, latin albus, «hvit»),«alb (n.)», Online Etymology Dictionary eller fra *alb-, «bakke». På angelsaksisk betegnet ordet albe de hvite linkappene som presteskapet bar.

En antatt årsak til at Albion kom til å referere til Britannia er at ordet er avledet fra «hvit», noe som kanskje referer til de hvite klippene ved Dover, som er også synlige fra det europeiske fastlandet. Klippene er et umiskjennelig landemerke for sjøfarende og i tillegg det smaleste punktet for å krysse den engelske kanalen. 

Et avvikende syn er fremmet av den keltiske lingvisten Xavier Delamarre at Albion opprinnelig betydde «verden over, den synlige verden», i motsetning til «verden under», det vil si underverdenen.Freeman, Philip; Koch, John T. (2006): Celtic Culture, ABC–CLIO. s. 38–39.Delamarre, Xavier (2003): Dictionnaire de la langue gauloise, 2. utg., Errance. s. 37–38. Ekwall, Eilert (1930): "Early names of Britain". Antiquity. 4 (14), s. 149–156. doi:10.1017/S0003598X00004464. S2CID 161954639.

Annen bruk av navnet
Albion var et britisk bilmerke som ble bygget i Glasgow i Skottland mellom 1899 og 1980.

Flere britiske fotballag har Albion i navnet. De mest kjente er West Bromwich Albion, Brighton & Hove Albion og Burton Albion i England og Albion Rovers i Skottland.

Flere steder i USA og Canada heter Albion, foruten også andre steder, som lærestedet Albion College i Michigan.

 Referanser 

 Litteratur 
 Barber, Richard, red. (2004): «1. The Giants of the Island of Albion», Myths & Legends of the British Isles, Boydell Press.
 Bernau, Anke (2007): «Myths of origin and the struggle over nationhood», Reading the Medieval in Early Modern England, Cambridge University Press, ISBN 978-0521868433; s. 106–118.
 Carley, James P.; Crick, Julia (1995): «Constructing Albion's Past: An Annotated Edition of De origine gigantum», Arthurian Literature XIII, D.S. Brewer, ISBN 0859914496; s. 41–115.
 Lamont, Margaret Elizabeth (2007): «Albina, her sisters, and the giants of Albion», The «Kynde Bloode of Engeland»: Remaking Englishness in the Middle English Prose «Brut», ISBN 978-0549482543; s. 73.

Kategori:Storbritannia